2. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 50607/3484 της 4 Ιουν./3 Ιουλ.  1965 (ΦΕΚ Β΄ 399) Περί καθορισμού 9ώρου ημερησίας εργασίας των περιποιητών (σερβιτόρων) και βοηθών αυτών κλπ., εστιατορίων, ζυθεστιατορίων, κλπ. ως και των προς τούτοις εξομοιουμένων κλπ. Έχοντες υπ’ όψιν: 1.Τας διατάξεις του άρθρ. 2 του Ν.Δ. 4020/59 «περί τροποποιήσεως και συμπληρώσεως ενίων διατάξεων εργατικών τινων Νόμων». 2.Την από 13.5.65 γνωμοδότησιν του Εθνικού Γνωμοδοτικού Συμβουλίου Κοινωνικής Πολιτικής, αποφασίζομεν: 1.Αι ώραι εργασίας δια τους περιποιητάς (σερβιτόρους) και βοηθούς αυτών, μπάρμαν, μπαγκέρηδες, πωλητάς κρύων φαγητών, μπουφετζήδες, μαρκαδόρους, ταμίας, αποθηκαρίους διαχειριστάς, κάπελας των εστιατορίων, ζυθεστιατορίων, μαγειρείων, οινομαγειρείων, ψητοπωλείων, μπαρ, ταβερνών, κέντρων διασκεδάσεως, εξοχικών κέντρων κλπ. προς τούτοις εξομοιουμένων ως και δια τους παρ’ οιωδήποτε εργοδότη (λέσχαι, ιδρύματα, οργανισμοί κλπ.) επί σχέσει εργασίας ιδιωτικού δικαίου απασχολουμένους τοιούτους, δεν δύνανται να υπερβαίνωσι τας 9 καθ’ εκάστην. 2.Κατά την διάρκειαν της ημερησίας εργασίας του ως είρηται προσωπικού, επιτρέπεται μία διακοπή, ήτις δεν δύναται να υπερβαίνη τας 6 ώρας κατ’ ανώτατον όριον. 3.Όπου μέχρι της ισχύος της παρούσης βάσει ειδικών διατάξεων ή εθίμου εφηρμόζοντο ευμενέστεροι όροι, εργασίας, παραμένουσιν εν ισχύϊ. Η παρούσα ης η ισχύς άρχεται από 1.10.65 δημοσιευθήτω δια της Εφημερίδος της Κυβερνήσεως. Η ανωτέρω απόφασις ισχύει εφ’ όσον δεν αντίκειται εις τας διατάξεις του Ν.Δ. 1037/1971 (ανωτ. σελ. 241). 